               COMISIA EUROPEANĂ
            Bruxelles, 29.9.2017
            COM(2017) 556 final
            2017/0241(NLE)
            Propunere de
            DECIZIE A CONSILIULUI
            de denunțare a Acordului de parteneriat în sectorul pescuitului dintre Comunitatea Europeană și Uniunea Comorelor, adoptat prin Regulamentul (CE) nr. 1563/2006 al Consiliului din 5 octombrie 2006

               EXPUNERE DE MOTIVE

               Acordul de parteneriat în sectorul pescuitului dintre Comunitatea Europeană și Uniunea Comorelor
                  1
                (denumită în continuare „Comorele”) prevede denunțarea lui de către oricare dintre părți în cazul unor circumstanțe grave, cum ar fi nerespectarea angajamentelor asumate de către părți cu privire la combaterea pescuitului ilegal, nedeclarat și nereglementat (denumit în continuare „pescuitul INN”). Denunțarea acordului presupune notificarea prealabilă în scris de către partea care dorește denunțarea, notificare care trebuie să fie prezentată cu cel puțin șase luni înainte de data denunțării.

               În conformitate cu articolul 31 din Regulamentul (CE) nr. 1005/2008 al Consiliului (denumit în continuare „Regulamentul INN”), Comisia poate identifica țările terțe care, în opinia sa, nu cooperează în lupta împotriva pescuitului INN. O țară terță poate fi identificată ca țară terță necooperantă dacă nu își îndeplinește sarcinile care îi revin în temeiul dreptului internațional în calitatea sa de stat de pavilion, stat portuar, stat de coastă sau stat de piață, și anume dacă nu ia măsuri de prevenire, descurajare și eliminare a activităților de pescuit INN.

               În conformitate cu articolul 32 din Regulamentul INN, la 1 octombrie 2015 Comorelor le-a fost notificată printr-o decizie a Comisiei posibilitatea de a fi identificate ca țară terță necooperantă în ceea ce privește combaterea pescuitului ilegal, nedeclarat și nereglementat
                  2
               .

               În urma acestei decizii, Comisia a lansat un dialog cu Comorele care a avut loc în conformitate cu cerințele stabilite în Regulamentul INN. Dialogul s-a desfășurat pe baza unui plan de acțiune propus de Comisie Comorelor în vederea remedierii deficiențelor. Comorele nu au luat, într-un termen rezonabil, măsurile de remediere necesare pentru a înlătura problemele identificate.

               Întrucât Comorele nu au reușit să își îndeplinească sarcinile care le revin în temeiul dreptului internațional în calitate de stat de pavilion, stat portuar, stat de coastă sau stat de piață și care presupun luarea de măsuri de prevenire, descurajare și eliminare a activităților de pescuit INN, această țară a fost identificată, în conformitate cu articolul 31 din Regulamentul INN, drept țară terță necooperantă, prin Decizia de punere în aplicare (UE) 2017/889
                  3
                a Comisiei din 23 mai 2017. Comorele nu au luat însă măsurile de remediere necesare nici în urma acestei identificări.

               Principalele deficiențe care justifică această decizie au fost legate de: (i) politica autorităților comoriene privind pavilionul de complezență; (ii) dovezile privind unele activități ilegale de pescuit ale flotei comoriene; (iii) capacitățile slabe sau inexistente de monitorizare și control ale autorităților naționale și de (iv) cadrul juridic perimat al Comorelor pentru sectorul pescuitului.

               În conformitate cu articolul 33 din Regulamentul INN, Comorele au fost adăugate, prin Decizia de punere în aplicare (UE) 2017/1332 a Consiliului
                  4
               , pe lista țărilor terțe necooperante instituită prin Decizia de punere în aplicare 2014/170/UE
                  5
                din 11 iulie 2017.

               Introducerea unei țări terțe pe lista țărilor care nu cooperează în lupta împotriva activităților de pescuit INN presupune luarea măsurilor prevăzute la articolul 38 din Regulamentul INN. Printre măsurile menționate, Comisia trebuie să propună denunțarea oricărui acord bilateral existent în domeniul pescuitului cu Comorele care prevede denunțarea acordului în cazul nerespectării angajamentelor asumate cu privire la combaterea pescuitului INN.

               Întrucât Comorele au fost introduse pe lista țărilor necooperante, Comisia consideră că este necesar să propună Consiliului inițierea de către Comisie a denunțării Acordului de parteneriat în sectorul pescuitului dintre Comunitatea Europeană și Uniunea Comorelor.

               Tratatul de la Lisabona conferă Comisiei competența de a reprezenta Uniunea în relația cu țările din afara UE. Aceasta implică faptul că este obligația Comisiei de a notifica Comorelor, în numele UE, decizia Consiliului și a Uniunii de a denunța acordul de parteneriat cu un preaviz de șase luni și o consultare între părți înainte de încetarea acordului (articolul 12 din Acordul în sectorul pescuitului dintre UE și Comore).

               Temeiul juridic al prezentei propuneri este articolul 43 alineatul (2) coroborat cu articolul 218 alineatul (6) litera (a) din TFUE. Urmând principiul „actus contrarius”, temeiul juridic utilizat pentru a denunța un acord internațional ar trebui să fie același cu cel utilizat pentru încheierea acestuia. Aceasta înseamnă că Parlamentul European trebuie să își dea aprobarea în legătură cu această propunere, înainte ca ea să fie adoptată de Consiliu.

               Propunerea de denunțare a acordului menționat nu ar trebui să întârzie efectele articolului 38 alineatul (8) din Regulamentul INN. Prin urmare, Comisia ar trebui să-i solicite Consiliului să ceară Parlamentului European să fie de acord cu un termen-limită de trei luni pentru eliberarea aprobării privind propunerea.

               1.CONTEXTUL PROPUNERII

               •Temeiurile și obiectivele propunerii

                  Nu se aplică.

               •Coerența cu dispozițiile existente în domeniul de politică vizat

                  Nu se aplică.

               •Coerența cu alte politici ale Uniunii

               Prezenta propunere este în conformitate cu politica comună în domeniul pescuitului, precum și cu acordurile de parteneriat în domeniul pescuitului sustenabil și cu politicile privind pescuitul INN.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Temeiul juridic corespunzător al prezentei propuneri este articolul 43 alineatul (2) coroborat cu articolul 218 alineatul (6) litera (a) din TFUE.

               •Subsidiaritate (pentru competență neexclusivă)

                  Nu se aplică.

               •Proporționalitate

                  Nu se aplică.

               •Alegerea instrumentului

                  Având în vedere că obiectivul actului legislativ este de a pune în aplicare o decizie a Consiliului care se adresează unei anumite țări terțe, este oportun să se utilizeze o decizie a Consiliului pentru a notifica guvernului comorian denunțarea Acordului de parteneriat în sectorul pescuitului dintre Comunitatea Europeană și Uniunea Comorelor.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Nu se aplică.

               •Consultări cu părțile interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică.

               •Adecvarea și simplificarea reglementărilor

                  Nu se aplică.

               •Drepturi fundamentale

                  Nu se aplică.

               4.IMPLICAȚII BUGETARE

                  Denunțarea Acordului de parteneriat în domeniul pescuitului sustenabil cu Republica Federală Islamică a Insulelor Comore nu are implicații bugetare. În bugetul 2017 și în proiectul de buget 2018 nu sunt înscrise în rezervă sume referitoare la un nou protocol care să înlocuiască protocolul care a expirat la 31.12.2016.

               5.ALTE ELEMENTE

               •Planuri de punere în aplicare și modalități de monitorizare, evaluare și raportare

                  Nu se aplică.

               •Documente explicative (în cazul directivelor)

                  Nu se aplică.

               •Explicații detaliate referitoare la prevederile specifice ale propunerii

               Nu se aplică.

               2017/0241 (NLE)

               Propunere de

               DECIZIE A CONSILIULUI

               de denunțare a Acordului de parteneriat în sectorul pescuitului dintre Comunitatea Europeană și Uniunea Comorelor, adoptat prin Regulamentul (CE) nr. 1563/2006 al Consiliului din 5 octombrie 2006

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (6) litera (a),

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)Regulamentul (CE) nr. 1563/2006 al Consiliului
                  6
                se referă la încheierea Acordului de parteneriat în sectorul pescuitului dintre Comunitatea Europeană și Uniunea Comorelor (denumit în continuare „APP UE-Comore”).

               (2)Unul dintre obiectivele APP UE-Comore este să se asigure că măsurile de conservare și gestionare a stocurilor de pește sunt eficace și că activitățile de pescuit ilegal, nedeclarat și nereglementat („INN”) sunt împiedicate.

               (3)APP UE-Comore se aplică timp de șapte ani începând de la data intrării sale în vigoare și poate fi reînnoit pe perioade suplimentare de șapte ani, cu excepția cazului în care oricare dintre părți transmite o notificare de denunțare.

               (4)În conformitate cu articolul 12 din APP UE-Comore, acordul menționat poate fi denunțat de către oricare dintre părți în cazul unor circumstanțe grave, cum ar fi nerespectarea angajamentelor asumate cu privire la combaterea pescuitului INN. Partea în cauză trebuie să notifice celeilalte părți intenția sa de a denunța acordul cu cel puțin șase luni înainte de data expirării perioadei inițiale sau a fiecărei perioade suplimentare de șapte ani, iar expedierea unei astfel de notificări determină lansarea unor consultări între părți.

               (5)În conformitate cu articolul 31 din Regulamentul (CE) nr. 1005/2008 al Consiliului
                  7
                (denumit în continuare „Regulamentul INN”), Comisia poate identifica țările terțe pe care le consideră țări necooperante în lupta împotriva pescuitului INN. O țară terță poate fi identificată ca țară terță necooperantă dacă aceasta nu se achită de sarcinile care îi revin în temeiul dreptului internațional în calitatea sa de stat de pavilion, stat portuar, stat de coastă sau stat de piață, și anume dacă nu ia măsuri de prevenire, descurajare și eliminare a activităților de pescuit INN.

               (6)În conformitate cu o decizie adoptată de Comisie la 1 octombrie 2015
                  8
               , Comorelor le-a fost notificată posibilitatea de a fi identificate de Comisie drept țară terță necooperantă în ceea ce privește combaterea pescuitului INN din motive legate de (i) politica adoptată de autoritățile comoriene privind pavilionul de complezență; (ii) dovezile privind unele activități ilegale de pescuit ale flotei comoriene; (iii) capacitățile slabe sau inexistente de monitorizare și control ale autorităților naționale și de (iv) cadrul juridic perimat al Comorelor pentru sectorul pescuitului.

               (7)Prin această decizie, Comisia a lansat un proces de dialog cu Comorele care s-a derulat în conformitate cu cerințele procedurale prevăzute la articolul 32 din Regulamentul INN. Comorele nu au luat, într-un termen rezonabil, măsurile necesare pentru a remedia situația.

               (8)Având în vedere incapacitatea repetată a Comorelor de a se achita de sarcinile care le revin în temeiul dreptului internațional în calitate de stat de pavilion, stat portuar, stat de coastă sau stat de piață și de a lua măsuri de prevenire, descurajare și eliminare a pescuitului INN, această țară a fost identificată, în conformitate cu articolul 31 din Regulamentul INN, ca fiind necooperantă în ceea ce privește combaterea pescuitului INN prin Decizia (UE) 2017/889 a Comisiei din 23 mai 2017
                  9
               .Comorele nu au luat însă măsurile de remediere necesare nici în urma acestei identificări.

               (9)În conformitate cu articolul 33 din Regulamentul INN, această țară a fost adăugată, prin Decizia de punere în aplicare (UE) 2017/1332 a Consiliului
                  10
               , pe lista țărilor terțe necooperante instituită prin Decizia de punere în aplicare (UE) 2014/170/UE
                  11
                din 24.3.2014.

               (10)În conformitate cu articolul 38 alineatul (8) din Regulamentul INN, Comisia trebuie să propună denunțarea oricărui acord bilateral existent cu o țară terță necooperantă care prevede denunțarea acordului în cazul nerespectării angajamentelor asumate de țara respectivă în ceea ce privește combaterea pescuitului INN.

               (11)Prin urmare, este oportun ca Acordul de parteneriat în sectorul pescuitului dintre Comunitatea Europeană și Uniunea Comorelor să fie denunțat.

               (12)Tratatul privind Uniunea Europeană conferă Comisiei competența de a asigura reprezentarea externă a Uniunii. Comisia, în numele Uniunii Europene, ar trebui, așadar, să notifice Uniunii Comorelor denunțarea Acordului de parteneriat UE-Comore în sectorul pescuitului,

               ADOPTĂ PREZENTA DECIZIE:

               Articolul 1

               Se denunță Acordul de parteneriat în sectorul pescuitului dintre Comunitatea Europeană și Uniunea Comorelor, care a intrat în vigoare la 6 martie 2008.

               Articolul 2

               Comisia Europeană, în numele Uniunii Europene, notifică Uniunii Comorelor denunțarea acordului de parteneriat.

               Articolul 3

               Prezenta decizie intră în vigoare la data publicării în Jurnalul Oficial al Uniunii Europene.

               Adoptată la Bruxelles,

                     Pentru Consiliu

                     Președintele

                     (1)
                  JO L 290, 20.10.2006, p 6.

                     (2)

                  JO C 324, 2.10.2015, p. 6
                  .

                     (3)
                  JO L 135, 24.5.2017, p. 35.

                     (4)
                  JO L 185, 18.7.2017, p. 37.

                     (5)
                  JO L 91, 27.3.2014, p. 43.

                     (6)
                  Regulamentul (CE) nr. 1563/2006 al Consiliului din 5 octombrie 2006 privind încheierea Acordului de parteneriat în sectorul pescuitului dintre Comunitatea Europeană și Uniunea Comorelor (JO L 290, 20.10.2006, p. 6).

                     (7)
                  Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999 (JO L 286, 29.10.2008, p.1).

                     (8)
                  Decizia Comisiei din 1 octombrie 2015 de notificare a unei țări terțe cu privire la posibilitatea de a fi identificată ca țară terță necooperantă în ceea ce privește combaterea pescuitului ilegal, nedeclarat și nereglementat (JO C 324, 2.10.2015, p. 6).

                     (9)
                  Decizia de punere în aplicare (UE) 2017/889 a Comisiei din 23 mai 2017 de identificare a Uniunii Comorelor ca țară terță necooperantă în ceea ce privește combaterea pescuitului ilegal, nedeclarat și nereglementat (JO L 135, 24.5.2017, p. 35).

                     (10)
                  Decizia de punere în aplicare (UE) 2017/1332 a Consiliului din 11 iulie 2017 de modificare a Deciziei de punere în aplicare 2014/170/UE de stabilire a unei liste a țărilor terțe necooperante în ceea ce privește combaterea activităților de pescuit ilegal, nedeclarat și nereglementat, în ceea ce privește Uniunea Comorelor. (OJ L 185, 18.7.2017, p. 37).

                     (11)
                  Decizia de punere în aplicare a Consiliului din 24 martie 2014 de stabilire a unei liste a țărilor terțe necooperante în ceea ce privește combaterea activităților de pescuit INN în temeiul Regulamentului (CE) nr. 1005/2008 de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat. (JO L 91, 27.3.2014, p. 43)


Anunţ juridic important

|

52009PC0457

Propunere de decizie a Consiliului de autorizare a introducerii pe piaţă a produselor conţinând, constând din sau fiind produse din porumb modificat genetic MON 89034 (MON-89Ø34-3) în temeiul Regulamentului (CE) nr. 1829/2003 al Parlamentului European şi al Consiliului (Numai textele în limbile franceză şi olandeză sunt autentice) (Text cu relevanţă pentru SEE)  /* COM/2009/0457 final */

	[pic] | COMISIA COMUNITĂŢILOR EUROPENE |Bruxelles, 8.9.2009COM(2009) 457 finalPropunere deDECIZIE A CONSILIULUIde autorizare a introducerii pe piață a produselor conținând, constând din sau fiind produse din porumb modificat genetic MON 89034 (MON-89Ø34-3) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și olandeză sunt autentice) (Text cu relevanță pentru SEE)EXPUNERE DE MOTIVEPropunerea anexată de decizie a Consiliului se referă la produsele alimentare și furajele care conțin, sunt compuse sau fabricate din porumb modificat genetic MON 89034, pentru care Monsanto Europe S.A a înaintat autorității competente din Țările de Jos, la 14 decembrie 2006, o cerere de introducere pe piață, în conformitate cu Regulamentul (CE) nr. 1829/2003 privind produsele alimentare și furajele modificate genetic.Propunerea anexată se referă, de asemenea, la introducerea pe piață a altor produse care conțin sau sunt compuse din porumb MON 89034 , având aceeași utilizare ca orice alt soi de porumb, cu excepția cultivării.La 18 decembrie 2008, Autoritatea Europeană pentru Siguranța Alimentară (EFSA) a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca introducerea pe piață a produselor care conțin, sunt compuse sau fabricate din porumb MON 89034, astfel cum sunt descrise în cerere („produsele”), să determine efecte negative asupra sănătății umane sau animale sau asupra mediului, în contextul utilizărilor prevăzute.În acest context, la 22 iulie 2009, a fost înaintat spre votare Comitetului permanent pentru lanțul alimentar și sănătatea animală un proiect de decizie a Comisiei de autorizare a introducerii pe piața comunitară a produselor care conțin, sunt compuse sau fabricate din porumb modificat genetic MON 89034. Comitetul nu a emis niciun aviz: paisprezece state membre (167 voturi) au votat în favoarea proiectului, nouă state membre (109 voturi) au votat împotriva acestuia, trei state membre (65 voturi) s-au abținut, iar un stat membru (4 voturi) nu a fost reprezentat.Prin urmare, în temeiul articolului 35 alineatul (2) din Regulamentul (CE) nr. 1829/2003 și în conformitate cu articolul 5 din Decizia 1999/468/CE a Consiliului, modificată prin Decizia 2006/512/CE a Consiliului, Comisia trebuie să prezinte Consiliului o propunere cu privire la măsurile care urmează să fie adoptate, Consiliul având la dispoziție trei luni în care să decidă cu majoritate calificată și să informeze Parlamentul.Propunere deDECIZIE A CONSILIULUIde autorizare a introducerii pe piață a produselor conținând, constând din sau fiind produse din porumb modificat genetic MON 89034 (MON-89Ø34-3) în temeiul Regulamentului (CE) nr. 1829/2003 al Parlamentului European și al Consiliului(Numai textele în limbile franceză și olandeză sunt autentice) (Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic[1], în special articolele 7 alineatul (3) și 19 alineatul (3),având în vedere propunerea Comisiei,întrucât:(1) La 14 decembrie 2006, Monsanto Europe S.A. a prezentat autorității competente din Țările de Jos, în conformitate cu articolele 5 și 17 din Regulamentul (CE) nr. 1829/2003, o cerere de introducere pe piață a produselor și ingredientelor alimentare și a furajelor care conțin, sunt compuse sau fabricate din porumb MON 89034 (denumită în continuare „cererea”).(2) Cererea se referă, de asemenea, la introducerea pe piață a altor produse care conțin sau sunt compuse din porumb MON 89034, având aceeași utilizare ca orice alt soi de porumb, cu excepția cultivării. Prin urmare, în conformitate cu articolul 5 alineatul (5) și cu articolul 17 alineatul (5) din Regulamentul (CE) nr. 1829/2003, cererea include datele și informațiile solicitate în anexele III și IV la Directiva 2001/18/CE a Parlamentului European și a Consiliului din 12 martie 2001 privind diseminarea deliberată în mediu a organismelor modificate genetic și de abrogare a Directivei 90/220/CEE[2] a Consiliului, precum și informații și concluzii privind evaluarea riscului, efectuată în conformitate cu principiile stabilite în anexa II la Directiva 2001/18/CE. Cererea include, de asemenea, planul de monitorizare a efectelor asupra mediului în conformitate cu anexa VII la Directiva 2001/18/CE.(3) La 18 decembrie 2008, Autoritatea Europeană pentru Siguranța Alimentară (EFSA) a emis un aviz favorabil în conformitate cu articolele 6 și 18 din Regulamentul (CE) nr. 1829/2003 și a concluzionat că este puțin probabil ca introducerea pe piață a produselor care conțin, sunt compuse sau fabricate din porumb MON 89034, astfel cum sunt descrise în cerere (denumite în continuare „produsele”), să determine efecte negative asupra sănătății umane sau animale sau asupra mediului, în contextul utilizărilor prevăzute[3]. În avizul său, EFSA a luat în considerare toate întrebările și problemele specifice semnalate de statele membre în cadrul consultării autorităților naționale competente, astfel cum se prevede la articolul 6 alineatul (4) și la articolul 18 alineatul (4) din regulamentul respectiv.(4) În avizul său, EFSA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută pentru produse.(5) Având în vedere considerațiile menționate anterior, autorizația pentru produsele în cauză ar trebui acordată.(6) Trebuie alocat un identificator unic fiecărui OMG, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic[4].(7) Pe baza avizului emis de EFSA, pentru produsele alimentare, ingredientele alimentare și furajele care conțin, sunt compuse sau fabricate din porumb MON 89034, nu sunt necesare alte cerințe specifice de etichetare decât cele prevăzute la articolul 13 alineatul (1) și la articolul 25 alineatul (2) din Regulamentul (CE) nr. 1829/2003. Cu toate acestea, pentru a asigura folosirea produselor în limitele autorizației acordate prin prezenta decizie, etichetarea furajelor care conțin sau sunt compuse din OMG și a altor produse decât cele alimentare și furajere care conțin sau sunt compuse din OMG necesitând autorizație trebuie completată cu o indicație clară care să specifice că este interzisă folosirea produselor în cauză pentru cultivare.(8) În mod similar, avizul EFSA nu justifică impunerea unor condiții specifice sau a unor restricții pentru introducerea pe piață și/sau condiții sau restricții specifice pentru folosire și manipulare, incluzând cerințele de monitorizare după introducerea pe piață pentru utilizarea ca alimente și furaje sau a unor condiții specifice pentru protejarea unor ecosisteme/unui mediu special și/sau a regiunilor geografice, astfel cum este prevăzut la articolul 6 alineatul (5) litera (e) și articolul 18 alineatul (5) litera (e) din Regulamentul (CE) nr. 1829/2003.(9) Toate informațiile relevante privind autorizarea produselor trebuie introduse în registrul comunitar al produselor alimentare și al furajelor modificate genetic, în conformitate cu dispozițiile Regulamentului (CE) nr. 1829/2003.(10) Articolul 4 alineatul (6) din Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic, și de modificare a Directivei 2001/18/CE[5] stabilește cerințele de etichetare a produselor care conțin sau sunt compuse din OMG-uri.(11) Prezenta decizie se notifică, prin Centrul de schimb de informații pentru prevenirea riscurilor biotehnologice, părților semnatare ale Protocolului de la Cartagena privind biosiguranța la Convenția privind diversitatea biologică, în conformitate cu articolele 9 alineatul (1) și 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic[6].(12) Solicitantul a fost consultat cu privire la măsurile stipulate în prezenta decizie.(13) Comitetul permanent pentru lanțul alimentar și sănătatea animală nu a emis un aviz în termenul stabilit de președinte,ADOPTĂ PREZENTA DECIZIE:Articolul 1 Organism modificat genetic și identificator unicIdentificatorul unic MON-89Ø34-3 este alocat, în conformitate cu Regulamentul (CE) nr. 65/2004, porumbului modificat genetic ( Zea mays L.) MON 89034, astfel cum este specificat la litera (b) din anexa la prezenta decizie.Articolul 2AutorizareUrmătoarele produse sunt autorizate în sensul articolului 4 alineatul (2) și al articolului 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:(a) produse alimentare și ingrediente alimentare conținând, constând din sau produse din porumb MON-89Ø34-3;(b) furaje conținând, constând din sau produse din porumb MON-89Ø34-3;(c) produse, altele decât cele alimentare și furajele, conținând sau constând din porumb MON-89Ø34-3, având aceeași utilizare ca orice alt soi de porumb, cu excepția cultivării.Articolul 3 Etichetare1. În sensul cerințelor de etichetare stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.2. Cuvintele „nu este destinat cultivării” apar pe eticheta și în documentele însoțitoare ale produselor conținând sau constând din porumb MON-89Ø34-3, menționate la articolul 2 literele (b) și (c).Articolul 4 Monitorizarea efectelor asupra mediului1. Titularul autorizației se asigură că planul de monitorizare a efectelor asupra mediului există și se aplică, astfel cum este stabilit la litera (h) din anexă.2. Titularul autorizației prezintă Comisiei rapoarte anuale cu privire la punerea în aplicare și la rezultatele activităților stabilite în planul de monitorizare.Articolul 5Registrul comunitarInformațiile prezente în anexa la prezenta decizie se introduc în registrul comunitar al produselor alimentare și al furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003.Articolul 6Titularul autorizațieiTitularul autorizației este Monsanto Europe S.A., Belgia, reprezentând Monsanto Company, Statele Unite ale Americii.Articolul 7ValabilitatePrezenta decizie se aplică pe o perioadă de 10 ani de la data notificării sale.Articolul 8DestinatarPrezenta decizie se adresează Monsanto Europe S.A., Avenue de Tervuren 270-272, B-1150 Bruxelles – Belgia.Adoptată la Bruxelles,Pentru ConsiliuPreședinteleANEXĂ(a) Solicitantul și titularul autorizației:Nume: Monsanto Europe S.A.Adresă: Avenue de Tervuren 270-272, B-1150 Bruxelles - BelgiaÎn numele Monsanto Company - 800 N. Lindbergh Boulevard – St. Louis, Missouri 63167 – Statele Unite ale Americii.(b) Denumirea și specificațiile produselor:(1) produse alimentare și ingrediente alimentare conținând, constând din sau produse din porumb MON-89Ø34-3;(2) furaje conținând, constând din sau produse din porumb MON-89Ø34-3;(3) produse, altele decât cele alimentare și furajele, conținând sau constând din porumb MON-89Ø34-3, având aceeași utilizare ca orice alt soi de porumb, cu excepția cultivării.Porumbul modificat genetic MON-89Ø34-3, astfel cum este descris în cerere, exprimă proteinele Cry1A.105 și Cry2Ab2 care conferă protecție împotriva unor insecte lepidoptere.(c) Etichetare:(1) În sensul cerințelor de etichetare specifice stabilite la articolele 13 alineatul (1) și 25 alineatul (2) din Regulamentul (CE) nr. 1829/2003 și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”;(2) Cuvintele „nu este destinat cultivării” apar pe eticheta și în documentele însoțitoare ale produselor conținând sau constând din porumb MON-89Ø34-3, menționate la articolul 2 literele (b) și (c) din prezenta decizie.(d) Metodă de detecție:-  Metodă specifică evenimentului, pe bază PCR (reacție în lanț prin polimerază) în timp real, pentru cuantificarea porumbului MON-89Ø34-3.-  Validată pe semințe de laboratorul comunitar de referință înființat în temeiul Regulamentului (CE) nr. 1829/2003, publicată la adresa http://gmo-crl.jrc.ec.europa.eu/statusofdoss.htm;;-  Materiale de referință: AOCS 0906-A disponibil prin intermediul American Oil Chemists Society la adresa http://www.aocs.org/tech/crm/corn.cfm(e) Identificator unic:MON-89Ø34-3(f) Informații necesare în temeiul anexei II la Protocolul de la Cartagena privind biosecuritatea la Convenția privind diversitatea biologică:Centrul de schimb de informații pentru prevenirea riscurilor biotehnologice, număr de înregistrare: a se vedea [ a se completa după notificare ].(g) Condiții sau restricții privind introducerea pe piață, folosirea sau manipularea produselor:Nu sunt necesare.(h) Plan de monitorizarePlanul de monitorizare a efectelor asupra mediului în conformitate cu anexa VII la Directiva 2001/18/CE.[Link: plan publicat pe internet ](i) Cerințe de monitorizare după introducerea pe piață pentru utilizarea ca aliment destinat consumului umanNu sunt necesare.Notă: este posibil ca linkurile către documentele relevante să necesite a fi modificate pe parcurs. Aceste modificări vor fi puse la dispoziția publicului cu ocazia actualizării registrului comunitar al produselor alimentare și furajere modificate genetic. [1] JO L 268, 18.10.2003, p. 1.[2] JO L 106, 17.4.2001, p. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-042[4] JO L 10, 16.1.2004, p. 5.[5] JO L 268, 18.10.2003, p. 24.[6] JO L 287, 5.11.2003, p. 1.